Ty Dolla Sign

Ty Dolla Sign (tyyliteltynä Ty Dolla $ign tai Ty$), oikealta nimeltään Tyrone William Griffin, Jr. (s. ), on yhdysvaltalainen laulaja, lauluntekijä, multi-instrumentalisti ja tuottaja. Hänen musiikkinsa on tyyliltään räppiä ja R&B:tä. Griffin on tunnettu etenkin vierailuistaan muiden artistien kappaleilla. Hän on tehnyt yhteistyötä muun muassa Kanye Westin kanssa tämän The Life of Pablo -albumilla ja Draken kanssa albumilla Scorpion. Griffinin esikoisalbumi Free TC julkaistiin vuonna 2015.

Griffin tuli tunnetuksi vierailtuaan YG:n läpimurtokappaleella ”Toot It and Boot It”, jonka hän myös tuotti. Kappale nousi Billboard Hot 100 -listalle vuonna 2010. Hän solmi levytyssopimuksen Atlantic Recordsin kanssa vuonna 2012 ja Wiz Khalifan omistaman Taylor Gang Recordsin kanssa seuraavana vuonna. Hän teki oman läpimurtonsa kappaleellaan ”Paranoid”, joka nousi kolmenkymmenen parhaan joukkoon Yhdysvaltain singlelistalla.

Diskografia

Studioalbumit 
 Free TC (2015)
 Beach House 3 (2017)
 Featuring Ty Dolla Sign (2020)

Lähteet

Aiheesta muualla 
 Kotisivut

Vuonna 1982 syntyneet
Elävät henkilöt
Yhdysvaltalaiset rhythm and blues -laulajat
Yhdysvaltalaiset hip hop -artistit
Yhdysvaltalaiset lauluntekijät
Yhdysvaltalaiset multi-instrumentalistit
Yhdysvaltalaiset musiikkituottajat